[[പ്രമാണം:SalmonellaNIAID.jpg|thumb|left|[[Salmonella typhimurium]] എന്ന ബാക്ടീരിയ]]
സാമ്പത്തികമായി വളരെയേറെ പ്രാധാന്യമർഹിക്കുന്ന ഏകകോശജീവികളുടെ സമൂഹമാണ് [[ബാക്റ്റീരിയ]]. ഇവയിൽ ചിലത് മഹാവ്യാധികൾ ഉണ്ടാക്കുന്നതുപോലെ മറ്റു ചിലത് മനുഷ്യനും മറ്റു ജീവികൾക്കും വളരെ ഉപകാരപ്രദവുമാണ്. ചിലതിന്റെ സാന്നിധ്യം കൂടാതെ മറ്റു ജീവികൾക്ക് ജീവിതം സാധ്യമാകുകതന്നെയില്ല. അതിസൂക്ഷ്മങ്ങളായ ഈ ജീവികൾക്ക് സാധാരണ മൂന്നോ നാലോ [[മൈക്രോൺ|മൈക്രോണുകളിൽ]] താഴെമാത്രമേ വലിപ്പമുള്ളൂ.

ശരീരഘടനയനുസരിച്ച് ബാക്റ്റീരിയകളെ [[കോക്കസ്]] (ഗോളാകൃതി), [[ബാസിലസ്]] (ദണ്ഡാകൃതി), [[സ്പൈറൽ]] (ചുരുളാകൃതി) എന്നിങ്ങനെ മൂന്നായി തരംതിരിക്കാം. ചില ബാക്റ്റീരിയകൾക്ക് ഹരിതവർണം ഇല്ലെങ്കിലും [[ജൈവധാതു|ജൈവധാതുക്കൾ]] മാത്രമുള്ള ഒരു ആധാരവസ്തുവിൽ ജീവിക്കുവാൻ സാധിക്കും. [[അജൈവധാതു|അജൈവധാതുക്കൾ]] [[രാസസംശ്ലേഷണം]] ഉപയോഗിച്ച് അവയെ പല ഘടകങ്ങളായി തിരിച്ച് അതിൽ നിന്നും ലഭിക്കുന്ന ഊർജ്ജം ഉപയോഗിക്കുന്നു. മിക്ക ബാക്റ്റീരിയകളിലും [[അമിനോ അമ്ലം|അമിനോ അമ്ലങ്ങളും]] [[ജീവകം|ജീവകങ്ങളും]] ഉത്പാദിപ്പിക്കാനാവശ്യമായ [[എൻസൈം|എൻസൈമുകളുണ്ട്]].

പ്രത്യുല്പാദനം സാധാരണ മുറിഞ്ഞുമാറൽ-രണ്ടായി വിഭജിക്കപ്പെടുന്ന രീതി-വഴിയാണ്. ചിലപ്പോൾ 20-30 മിനിറ്റിനകംഇവ [[വിച്ഛേദനം]] പൂർത്തിയാക്കും. [[ലൈംഗിക പ്രത്യുല്പാദനം|ലൈംഗിക പ്രത്യുല്പാദനവും]] നടക്കാറുണ്ട്.

ആൽഗകൾ
ബ്രയോഫൈറ്റ
ബാക്റ്റീരിയ
ടെറിഡോഫൈറ്റ